Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 97

2000. május 11-én új bõvítési kommunikációs stratégiát fogadott el, amelynek fontos eleme a bõvítés valós hatásainak megismertetése a tagállamok közvéleményével. A „bõvítési kommunikációs stratégia,” (Communications Strategy for Enlargement) összehangolt kommunikációs tevékenységet irányoz elõ a bõvítésrõl a tagjelölt országokban és az EU-tagállamokban. Míg a tagjelölt országokban az Európai Bizottság Delegációi korábban is végeztek tájékoztató tevékenységet, addig a tagországok társadalmait korábban semmilyen, az EU bõvítésének hatásait bemutató, átfogó kommunikációs kampány nem szólította meg. A bõvítési kommunikációs stratégia legfontosabb célkitûzései a tagjelölt országokban az Európai Unió bemutatása, a csatlakozás hatásainak ismertetése, valamint a csatlakozásra való felkészülés jelentõségének hangsúlyozása. A stratégia végrehajtási rendszere decentralizált: a Bizottság kidolgozza a bõvítéssel kapcsolatos alapinformációkat és üzeneteket, a Delegációk helyi partnereikkel együttmûködve biztosítják a kommunikációs tartalmak az adott tagjelölt ország társadalmi jellemzõit figyelembe vevõ adaptálását és terjesztését. A bizottsági stratégia decentralizációjából fakadóan a magyar kommunikációs stratégia végrehajtása során szorosan együtt kell mûködni, folyamatosan koordinálni kell a tevékenységeket az Európai Bizottság Magyarországi Delegációjával, amely helyben felelõs a Bizottság bõvítési stratégiájáért. Mindenképpen el kell kerülni eltérõ üzenetek megfogalmazását, valamint a felesleges átfedéseket. Törekedni kell ugyanakkor — ott, ahol szükséges — egymás tevékenységeinek erõsítésére. 4.3. Az elvek és értékek Európája A bõvítés kommunikációjának szempontjából meghatározó kérdés, hogy az Európai Unió, hogyan kommunikálja saját közvéleménye felé az EU-ban napirendre kerülõ kérdéseket, különös tekintettel a kiemelkedõen fontos prioritási területeket. Az Európai Unió saját politikáit alapelvekre és központi értékekre felépítve, az érdekeket hangsúlyozva 2002/151/II. szám ismerteti, ezek mentén mutatja be, hogy egy adott politika területén mit miért tesz, mi mire irányul. Ez a logika jellemzi az uniós ügyek diskurzusát az EU-n belül. (A mezõgazdasági politika például a termelõk jóléte, a vidéki értékek megõrzése és a minõségi élelmiszer értékeinek hangsúlyozására épül.) A bõvítés kommunikációja is elveken, értékeken alapul: biztonság, stabilitás, partnerség, gazdasági növekedés. 4.4. A magyarországi EU-kommunikáció igazódása az uniós diskurzushoz A kommunikációs stratégiának a tagságra való felkészítésébõl eredõ fõ funkciójából következõen feladata, hogy figyelembe vegye az EU-n belüli politikai tendenciákat. Ez nem csak a stratégia elkészítéséhez, de végrehajtásához is szükséges. Mivel Magyarország az EU-ba integrálódik, nem függetlenítheti magát az Unió belsõ politikai kontextusától. Célszerû ezért, ha a fõ tendenciák szintjén a magyar közvélemény — különös tekintettel a döntéshozói, véleményformálói szerepben lévõ társadalmi csoportokra — megismeri az EU-n belüli, a bõvítést körülvevõ politikai kontextust. A kommunikációs stratégia számára az EU-n belüli politikai kontextus helyzetébõl következõen feladatként merül fel az is, hogy a tagságtól várható következményekrõl reális képet adjon, és ne csak a félelmek, de a megalapozatlan várakozások eloszlatására is koncentráljon, például ne erõsítsen olyan vélekedéseket, amelyek éppen az EU-n belüli félelmekkel lennének összhangban. A kormányzat, illetve a politikusi kör, valamint a közvélemény közötti realitásokon alapuló kommunikáció nemcsak a felkészülést segíti és a sikeres tagság feltételét erõsíti, de az országnak az EU-ba való politikai betagozódását is könnyíti. A kommunikációs stratégia kidolgozásakor és végrehajtásakor szem elõtt kell tartani, hogy Magyarország milyen Európai Unióhoz fog csatlakozni. Az EU számára prioritási területként jelentkezõ kérdések ezért kiemelt figyelmet érdemelnek, nem csupán a magyar felkészülési stratégia (pl. jogharmonizáció vagy gazdaságfejlesztés), hanem a kommunikációs stratégia során is. Mivel a kommunikációs stratégia fõ feladata a magyar nemzet, a különbözõ társadalmi csoportok és az egyének felkészítése a tagságra, ezért központi szerepet kap az Európai Unió bemutatása, e tekintetben pedig a legfontosabb aktuális kérdések, prioritási területek megkerülhetetlenek. A sikeres tagság elengedhetetlen feltétele, hogy az állampolgárok értsék, hogy miért jött létre és hogyan mûködik az Európai Unió, mit miért tesz, mit miért tart fontosnak. E nélkül ugyanis nem tudják meglátni, hogy számukra mi következik a tagságból, és nem tudják kihasználni a tagság teremtette lehetõségeket. Éppen ezért a kommunikációs stratégiának ösztönöznie kell, hogy a hazai köztudatba bekerüljenek azok a kérdések, ügyek (pl. a Konvent mûködése, a lisszaboni stratégia célkitûzései stb.), amelyek az Európai Unióban napirenden vannak, prioritásnak számítanak. Felkészültté kell tenni a közvéleményt a tagságig, hogy befogadóképessé váljon az EU-ban folyó diskurzusokra, képes legyen azok átlátására. Az EU-n belüli tematikák megismerése, céljuk megértése azzal a hosszú távú elõnnyel is jár, hogy az állampolgárokhoz közelebb hozza az Uniót, illetve intézményeit, és így elkerülhetõvé válnak egyes tagállamokban létezõ, az EU lépéseit egy távoli bürokratikus központ akarataként láttató gondolatok negatív hatásai. Az EU belsõ ügyeinek megértésével a közvélemény számára elhelyezhetõvé válik a bõvítés az EU-n belüli prioritások körében, világossá válik, mi a célja bentrõl nézve a bõvítésnek. Ez segíthet megérteni az Unión belüli aggodalmakat, félelmeket, és a magyar közvéleményt nem az EU ellen hangolja, hanem éppen ellenkezõleg, érett uniós polgárrá teszi. Az EU-ról szóló tematikáknak az EU-n belül megszokott diskurzusokhoz közelítése során figyelmet kell fordítani az EU által folytatott kommunikáció logikájára és fogalomkészletére, valamint ennek megfelelõen az értékközpontú kommunikáció hangsúlyozására. Ez azt jelenti, hogy az EU bemutatása során célszerû követni és használni az EU-ban megszokott gondolati logikát és fogalomkészletet. II. KOMMUNIKÁCIÓS KIHÍVÁSOK, VESZÉLYEK Az alábbiakban felsoroljuk és elemezzük azokat a kommunikációs kihívásokat, amelyek a kommunikációs stratégia számára veszélyt jelenthetnek, a végrehajtás sikerét alááshatják. Ezek egy része adottság, amellyel a stratégia tervezése és végrehajtása során mindvégig számolni kell. Másik részük potenciális veszélyforrás csupán, amelynek esetleges jelentkezését a stratégia visszacsatolási mechanizmusai segítségével lehet és kell beazonosítani, ezt követõen pedig megtenni a szükséges lépéseket. A lista természetesen nem lehet teljes, hiszen a felkészülési folyamat elõrehaladásával, majd a csatlakozást követõen a tagság életbe lépésével új kihívások és veszélyforrások jelentkezhetnek, amelyeket szintén a különbözõ visszajelzõ mechanizmusok segítségével kell beazonosítani, és a rájuk adandó válaszokat a stratégiára épülõ idõszakos akciótervekben meghatározni. A kihívásokat három csoportba soroltuk: társadalmi kihívások, szervezeti kihívások és külsõ tényezõk.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes